Държавен вестник, бр. 38, 2021 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  38
Към 2026 г. организационната структура на 
Военноморските сили ще включва: Командва-
не на Военноморските сили; флотилия бойни 
и спомагателни кораби; военноморски бази; 
дивизион подводници; група морски специални 
сили; брегови ракетно-артилерийски дивизи-
он и формирования за бойно осигуряване и 
поддръжка.
2.1.5. Съвместно командване на специал-
ните операции.
Съвместното командване на специалните 
операции (СКСО) извършва планиране, из-
граждане и развитие на необходимите способ-
ности за изпълнение на специални операции 
по суша, въздух и вода, самостоятелно и с 
координиране и поддръжка от въоръжените 
сили. Съвместното командване на специал-
ните операции осъществява командването и 
управлението на пряко подчинените му фор-
мирования за специални операции, както и 
управлението на придаваните формирования 
при провеждане на специални операции на 
или извън територията на страната.
Силите за специални операции развиват 
и поддържат способности по мисиите на въ-
оръжените сили, както следва:
По мисия „Отбрана“ – за планиране и 
провеждане на специални операции по военно 
подпомагане, специално разузнаване и директ-
ни действия; участие в съюзни операции по 
колективна отбрана на и извън територията 
на страната;
По мисия „Подкрепа на международния 
мир и сигурност“ – за участие в междуна-
родни операции в отговор на кризи извън 
територията на страната за гарантиране на 
мира и сигурността; за изпълнение на мерки 
за укрепване на доверието и сигурността;
По мисия „Принос към националната си-
гурност в мирно време“ – с изградените спо-
собности провеждат операции за подпомагане 
на органите за сигурност, противодействие на 
тероризма, спасяване на заложници; оказват 
помощ при бедствия и кризи от невоенен 
характер.
Нивото на амбиция за развитие на Съвмест-
ното командване на специалните операции 
е достигането на способности за планиране 
и провеждане на специални операции от 
компонент за специални операции до ниво 
операция с ограничен мащаб.
Важно условие за придобиване на необ-
ходимите способности и развитието на Съв-
местното командване на специалните опе-
рации е реализацията на основните проекти 
за модернизация, свързани с изграждане на 
център за подготовка на силите за специални 
операции, технически център за поддръжка и 
ремонт на автомобилната техника, придоби-
ване на стрелково въоръжение, модернизация 
и развитие на системата С4I, придобиване 
на екипировка, парашутна материална част, 
походно и лагерно имущество, както и при-
добиване на бойни бронирани машини.
Към 2026 г. организационната структура 
на Съвместното командване на специалните 
операции ще включва: Съвместно командване 
на специалните операции; групи „Специални 
сили“; формирования за бойно осигуряване, 
поддръжка и подготовка.
2.1.6. Командване за логистична под-
дръжка.
Командването за логистична поддръжка 
(КЛП) е структура на оперативно ниво, ко-
ято ще осъществява логистична поддръжка 
на Българската армия в мирно време, на 
въоръжените сили във военно време и под-
дръжка на силите на НАТО на територията 
на Република България.
За изпълнение на задачите по логистичната 
поддръжка, произтичащи от мисиите на въ-
оръжените сили, Командването за логистична 
поддръжка ще поддържа и развива следните 
способности:
По мисия „Отбрана“ – за извършване на 
съвместната логистична поддръжка на раз-
връщането на въоръжените сили и в хода на 
отбраната на страната; логистична поддръжка 
на националните формирования, определени 
за участие в колективни отбранителни дейст-
вия извън територията на страната; оказване 
на военна помощ като част от поддръжка 
като страна домакин на съюзнически сили и 
организации, които са разположени, действат 
или преминават през територията на страната;
По мисия „Подкрепа на международния 
мир и сигурност“ – за осъществяване на ло-
гистичната поддръжка на национални фор-
мирования, предвидени за участие в мисии и 
операции на НАТО, ЕС, ООН, ОССЕ и други 
коалиционни формати; 
По мисия „Принос към националната сигур-
ност в мирно време“ – за оказване на помощ 
на държавната и местната власт за реагиране 
при бедствия и кризи от невоенен характер; за 
оказване съдействие на органите на гранична 
полиция по охрана на държавната граница.
Нивото на амбиция за развитие на Команд-
ването за логистична поддръжка е постигане 
на способности за планиране и провеждане на 
логистична поддръжка на операция с ограничен 
мащаб и изпълнение на военните ангажименти 
по поддръжката като страна домакин. 
От изключителна важност за развитието 
на Командването за логистична поддръжка 
е реализацията на проекти за модерниза-
ция – „Способности за изпълнение на зада-
чи по приемане, разполагане и последващо 
придвижване на собствени и съюзни сили при 
участие в съвместни операции“ и „Развитие 
на способности за транспортно осигуряване 
на Българската армия“.